钦定古今图书集成/明伦汇编/氏族典/第268卷 > 王琪
## 钦定古今图书集成/明伦汇编/氏族典/第268卷 > 王琪

按《宋史王珪传》：“珪从兄琪，字君玉，起进士，调江都主
簿。上时务十二事，仁宗嘉之，除馆阁校勘，集贤校理。
帝宴太清楼，命馆阁臣作《山水石歌》，琪独蒙褒赏。诏
通判舒州。历开封府推官，直集贤院，两浙淮南转运
使，修起居注、知制诰。尝入对便殿，帝从容谓曰：‘卿雅
有心计，若三司缺使，当无以易卿’。”会奉使契丹，因感
疾还。上介诬其诈，责信州团练副使。久之，以龙图阁
待制知润州，徙知江宁，复知制诰，加枢密直学士、知
邓州，徙扬州。入判太常寺，出知杭州，以礼部侍郎致
仕，卒。